U-I-77/13, Up-272/13
Natisni
Opravilna št.:
U-I-77/13, Up-272/13
Datum odločitve:
26. 4. 2013
ECLI:
ECLI:SI:USRS:2013:U.I.77.13
Akt:
Ustavna pritožba zoper sklepe Okrajnega sodišča v Ljubljani št. N 471/2011 z dne 26. 10. 2011, št. N 471/2011 z dne 4. 6. 2012 in št. N 471/2011 z dne 15. 10. 2012 ter zoper sklep Vrhovnega sodišča št. Dn 8000154052/2011 z dne 17. 11. 2011 

Zakon o nepravdnem postopku (Uradni list SRS, št. 30/86 in 20/88 – popr.) (ZNP), od 44. čl. do 57. čl.

Zakon o zemljiški knjigi (Uradni list RS, št. 58/03, 45/08, 28/09 in 25/11) (ZZK), 65. čl, 66. čl. in 67. čl.
Izrek:
Ustavna pritožba zoper sklepe Okrajnega sodišča v Ljubljani št. N 471/2011 z dne 26. 10. 2011, št. N 471/2011 z dne 4. 6. 2012 in št. N 471/2011 z dne 15. 10. 2012 ter zoper sklep Vrhovnega sodišča št. Dn 8000154052/2011 z dne 17. 11. 2011 se zavrže.

Pobuda za začetek postopka za oceno ustavnosti 44. do 57. člena Zakona o nepravdnem postopku (Uradni list SRS, št. 30/86 in 20/88 – popr.) ter 65. do 67. člena Zakona o zemljiški knjigi (Uradni list RS, št. 58/03, 45/08, 28/09 in 25/11) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj. Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva. Ustavno sodišče zavrže prepozno vloženo ustavno pritožbo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje. 
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa. 
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude. 
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev . 
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 25.3, 55.b.1.4, 55.b.1.5, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
A. B., C.
Datum vloge:
15. 3. 2013
Vrsta odločitve:
sklep
Vrsta rešitve:
zavrženje
Dokument:
US30109
Dokument v PDF obliki:
U-I-77-13, Up-272-13.pdf
144 KB
Prenesite datoteko
U-I-77/13-4
Up-272/13-4
26. 4. 2013
SKLEP
Ustavno sodišče je v postopkih za preizkus pobude in ustavne pritožbe A. B., C., na seji 26. aprila 2013
sklenilo:
1. Ustavna pritožba zoper sklepe Okrajnega sodišča v Ljubljani št. N 471/2011 z dne 26. 10. 2011, št. N 471/2011 z dne 4. 6. 2012 in št. N 471/2011 z dne 15. 10. 2012 ter zoper sklep Vrhovnega sodišča št. Dn 8000154052/2011 z dne 17. 11. 2011 se zavrže.
2. Pobuda za začetek postopka za oceno ustavnosti 44. do 57. člena Zakona o nepravdnem postopku (Uradni list SRS, št. 30/86 in 20/88 – popr.) ter 65. do 67. člena Zakona o zemljiški knjigi (Uradni list RS, št. 58/03, 45/08, 28/09 in 25/11) se zavrže.
OBRAZLOŽITEV
1. Pobudnica oziroma pritožnica vlaga ustavno pritožbo zoper sklepe Okrajnega sodišča (1) o uvedbi postopka za odvzem njene poslovne sposobnosti, (2) o razrešitvi prvotno postavljene sodne izvedenke in postavitvi drugega izvedenca psihiatrične stroke in (3) o odreditvi pregleda pritožnice pri izvedencu psihiatrične stroke ter o njeni prisilni privedbi in zadržanju za čas pregleda za primer, če se pritožnica pregledu ne bo prostovoljno podredila. Poleg tega izpodbija tudi sklep Vrhovnega sodišča o zaznambi uvedbe postopka za odvzem poslovne sposobnosti v zemljiški knjigi. Vse te sklepe je pritožnica že izpodbijala z ustavno pritožbo, ki jo je Ustavno sodišče zavrglo (s sklepom št. U-I-309/12, Up 144/12 z dne 13. 2. 2013 oziroma s sklepom št. Up-559/12, U-I-122/12 z dne 22. 10. 2012, ki sta bila pritožnici vročena 14. 3. 2013 oziroma 6. 12. 2012). Hkrati z ustavno pritožbo vlaga pobudo za začetek postopka za oceno ustavnosti 65. do 67. člena Zakona o zemljiški knjigi (ZZK-1) o zaznambi osebnih stanj ter 44. do 57. člena Zakona o nepravdnem postopku (v nadaljevanju ZNP), ki urejajo postopek za odvzem poslovne sposobnosti. Pobudo za začetek postopka za oceno ustavnosti navedenih predpisov – razen 57. člena ZNP – vlaga že tretjič. Prepričana je, da so izpodbijane zakonske določbe v neskladju z 2., 15., 19., 20., 23., 25., 32., 34., 35., 38., 50., 51., 125., 153., 154. in 155. členom Ustave ter s 5., 8. in 18. členom Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP).
2. Ustavno sodišče je ustavno pritožbo zoper sklep o uvedbi postopka za odvzem poslovne sposobnosti
(sklep Okrajnega sodišča v Ljubljani št. N 471/2011 z dne 26. 10. 2011), sklep o zaznambi uvedbe navedenega postopka v zemljiški knjigi (sklep Vrhovnega sodišča št. Dn 8000154052/2011 z dne 17. 11. 2011) in zoper sklep o odreditvi pregleda pritožnice pri izvedencu psihiatrične stroke ter o prisilni privedbi in zadržanju pritožnice za čas pregleda (sklep Okrajnega sodišča v Ljubljani št. N 471/2011 z dne 15. 10. 2012) zavrglo, ker pravna sredstva niso izčrpana. Ustavno pritožbo zoper sklep o razrešitvi prvotno postavljene izvedenke in o postavitvi novega sodnega izvedenca psihiatrične stroke (sklep Okrajnega sodišča v Ljubljani št. N 471/2011 z dne 4. 6. 2012) pa je zavrglo, ker je prepozna, in se pri tem ni spuščalo v preizkus, ali je pritožnica v tem delu izčrpala pravna sredstva (1. točka izreka).
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Izpodbijane zakonske določbe ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Pobudnica je sicer vložila ustavno pritožbo zoper odločitve, ki se opirajo na nekatere od izpodbijanih zakonskih določb. Vendar je Ustavno sodišče njeno ustavno pritožbo zavrglo (1. točka izreka). Zato pobudnica iz razlogov, navedenih v citiranem sklepu Ustavnega sodišča, ne izkazuje pravnega interesa za začetek postopka za oceno ustavnosti. Glede na to je Ustavno sodišče njeno pobudo zavrglo (2. točka izreka).
5. Ustavno sodišče je sprejelo ta sklep na podlagi tretjega odstavka 25. člena ter četrte in pete alineje prvega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik
Zanj
mag. Miroslav Mozetič
Podpredsednik